
Rheumatoid arthritises betegek korai maladaptív sémáinak és jelentős életeseményeinek vizsgálata az aktuális pszichés distressz, valamint a betegség orvosi mutatóinak tükrében

Absztrakt

Vizsgálatunk során arra kerestük a választ, hogy milyen egyéni különbségek, pszichológiai
jellegzetességek játszhatnak szerepet a rheumatoid arthritis, autoimmun betegségben.
Érdeklődésünk középpontjában a pszichés distressz, youngi korai maladaptív sémák valamint
élettörténeti események narratív elemzései álltak.
Kérdéseink megválaszolása érdekében 30 rheumatoid arthritises betegségben szenvedő nő,
valamint 32 egészséges nőt vizsgáltunk az orvosi mutatók, HAQ, HADS-Szorongás/ Depresszió
Skála, Young-féle Séma Kérdőív, valamint a narratív élettörténeti események elemzésének
segítségével.
Eredményeink szerint az RA és a kontroll csoport a korai maladaptív sémák tekintetében 2
sématartományban és 5 sémában korai maladaptív séma mentén tér el. A betegségcsoport
magasabb pontszámot ért el a depressziót és a szorongást mérő skálán, valamint a szubjektív
fájdalom észlelésben. A betegségaktivitás orvosi mutatói nem mutattak együtt járást a depresszió
és a szorongás pontszámaival.
A vizsgálatunk konklúziója, hogy a pszichés distressz kezelése elengedhetetlen, hiszen
jelentős befolyással bír a szubjektív funkcionális állapot észlelésére.

